text:
venerdì 29 novembre 2013
Il scrign
Ogni tant o ai bisugne di evadimi dal presint; lu fasevi cuant che o jeri frut, ancje di frutat e cumò, di grant, o scjampi di lui riviodint il gno passât, traviers imagjinis vieris, e cussì, al spielâmi intai ricuarts che lôr mi puartin, o cjapi cussience che in veretât i timps a son ben altris, e che i cambis si van produsint tant di buride, che metin a prove la mê capacitât di adatament.
Dut câs mi sint une persone fortunade a vê chestis fotografiis. Cualchidune za e je cuvierte di chel colôr indefinît che al lasse il passaç dal timp. Dutis a son dentri di un scrign, cun tant di clostri e bertuelis di fier batût. O sint di vê l’arcje dal tesaur, come se la mê esistence e fos li dentri, contade cun gresis pineladis in blanc e neri o ben di colôr, a traviers di vivis metaforis.
Mi plâs fermâ la mê cjalade sore chês imagjinis dulà che si presee la capacitât dal fotograf di ritratâ in profonditât no dome la essence dal istant, ma ancje i profonts e segrets lineaments interiôrs dal sogjet.
Chest mi fâs capî che, in cierts popui primitîfs dulà che e rivà la civilizazion, i siei abitants a àn timôr di sei retratâts, za che a crodin che ur stan robant l’anime; jo o crôt che no nus robin la anime, però sì, le cjapin in prestit, fermant chel istant svoladiç che al fluìs tal timp.
I dîs che o resti di bessôl a cjase, o aprofiti dal cidinôr par imerzimi in chel mont e tocjâ cun man chei ricuarts. O torni a viodi lis musis di chês personis cjaris, jo o volarès sintî ancjemò il sun des lôr vôs e fermâlis... tal timp. O ricêf ancje dai nulôrs di profums mai smenteâts..., di cidinôrs che vuelin tasê fasint fadie... berdeis e ruspidecis no risoltis... Si sa, la vite e je plene di coerencis e ancje di incoerencis. O podaressin dî: une drete e une avierse...
Dentri il scrign e je la storie de mê famee, tirant dentri personis che no ai cognossudis, za che a formin part di altris rams dal stes arbul familiâr. O sint che a chei che impì ju ai vûts par dongje o varès dovût domandâur tantis robis, savê plui di lôr e dai lôr familiârs, savê di plui de mês lidrîs. A son moments dulà che o crodin di vê tes nestris mans la eternitât, tant chê dai nestris cjârs, come de nestre, e invezit cuant che o vierzìn lis palmis, nus din cont che e jere nome une percezion, une sensazion.
Gno nevôt mi cjol in zîr cuant che mi viôt ocupât cul scrign e par plui che o trati di spiegai, nol rive a capî il gno cerimoniôs ategjament. Lui, mostrantmi la sô cjamare digjitâl, che e implee une tecnologjie che jo no rivi e no vuei rivâ a capîle, mi fâs viodi che fracant un boton lis imagjinis a puedin viodisi di diferentis manieris.
Jo no sai se gno nevôt al conservarà i miei ricuarts, dome il passâ dal timp lu disarà. Mi console pensâ che, forsit, cualchi dì al sinti lis mês necessitâts atuâls come propris, alore, l’arcje dal tesaur e sarà a salf.
di Galliano di Buenos Aires
Etichetis: Contis, Galliano di Buenos Aires, Gjenar romantic, Gjenar sociâl
mercoledì 27 novembre 2013
Joe Tex e Joe Cocker
O jeri a scuele tes superiôrs e mi menave cjase gno pari che al lavorave come vuardian tai parchegjos a Udin. Une dì o vevi tirât sù une mierde di cjan par vie di chei bregons a zampa che a levin di mode e che a strissinavin fin par tiere.
Lis robis no son cambiadis in citât, jessint ancjemò intate bastarde che no nete la mierde di cjan!
Ma anìn indevant. Une dì i vevi scjariât la baterie a le machine di papà a fuarce di scoltâ lis cassetis che al veve: Joe Tex e Joe Cocker, Guido e Maurizio De Angelis e une compilation regjistrade in presa diretta cul microfon dongje di une casse! Tal nastri un amì di gno pari al veve mitût dentri il top de musiche rock: Pink Floyd, Rolling Stones, Black Sabbath, Led Zeppelin e ancjemò il grant Joe Cocker, eroi di Woodstock.
Scoltât chei artiscj o vevi realizât che la musiche rock e jere propite la miôr di dutis! Altri che il jazz e la musiche classiche, robe di cagons! Altri che il pop e il melodic o la musiche a vecjo vie!
A dîsi la veretât o ai mitût cualchi an par savê cui che a jerin chei complès: no jessint i titui su la k7 o vevi ricognossût sul moment dome Cocker e Stones; no vevi nissun fradi grant a insegnâmi i rudiments dal rock: o fasevi di bessôl. Mi visi anche di chel tipo che al passave par Pavie cu la radio in machine e a manete Shine On You Crazy Diamond, cjançon deventade famose o savin parcè.
Ce tantis emozions che mi deve scoltâ la radio cu lis cassetis te machinÆ paternÆ! La Giulia 1300 verdone, la macchina della morte, come che le clamave lui, lui che al sbaté cuintri un platan salvantsi par meracul!
Une dì o stavi visionant il film di Woodstock cun gno cusin, tal tinel, e in chel al jentre gno pari propit tes senis di oms crots…
“Ce monade chest Woodstock; al è plen di oms crots… almancul che mi fasessin viodi cualchi femine!”
Cussì al diseve. E pensâ che propite a Woodstock si jere mitût in lûs il so eroi, Joe Cocker, chel des cassetis…
Cumò i timps a son cambiâts: dulà sono lis k7? A stan sparin parfin i cd e i zovins si sturnissin cul Aipòd a scoltâ nome … musiche di mierde!
Lis robis no son cambiadis in citât, jessint ancjemò intate bastarde che no nete la mierde di cjan!
Ma anìn indevant. Une dì i vevi scjariât la baterie a le machine di papà a fuarce di scoltâ lis cassetis che al veve: Joe Tex e Joe Cocker, Guido e Maurizio De Angelis e une compilation regjistrade in presa diretta cul microfon dongje di une casse! Tal nastri un amì di gno pari al veve mitût dentri il top de musiche rock: Pink Floyd, Rolling Stones, Black Sabbath, Led Zeppelin e ancjemò il grant Joe Cocker, eroi di Woodstock.
Scoltât chei artiscj o vevi realizât che la musiche rock e jere propite la miôr di dutis! Altri che il jazz e la musiche classiche, robe di cagons! Altri che il pop e il melodic o la musiche a vecjo vie!
A dîsi la veretât o ai mitût cualchi an par savê cui che a jerin chei complès: no jessint i titui su la k7 o vevi ricognossût sul moment dome Cocker e Stones; no vevi nissun fradi grant a insegnâmi i rudiments dal rock: o fasevi di bessôl. Mi visi anche di chel tipo che al passave par Pavie cu la radio in machine e a manete Shine On You Crazy Diamond, cjançon deventade famose o savin parcè.
Ce tantis emozions che mi deve scoltâ la radio cu lis cassetis te machinÆ paternÆ! La Giulia 1300 verdone, la macchina della morte, come che le clamave lui, lui che al sbaté cuintri un platan salvantsi par meracul!
Une dì o stavi visionant il film di Woodstock cun gno cusin, tal tinel, e in chel al jentre gno pari propit tes senis di oms crots…
“Ce monade chest Woodstock; al è plen di oms crots… almancul che mi fasessin viodi cualchi femine!”
Cussì al diseve. E pensâ che propite a Woodstock si jere mitût in lûs il so eroi, Joe Cocker, chel des cassetis…
Cumò i timps a son cambiâts: dulà sono lis k7? A stan sparin parfin i cd e i zovins si sturnissin cul Aipòd a scoltâ nome … musiche di mierde!
di Checo Tam
Etichetis: Checo Tam, Contis, Gjenar romantic, Gjenar sociâl
sabato 23 novembre 2013
Furlan e Contis Curtis... e maridâju?
Somee aromai che si sedin un pôc cuietadis lis polemichis saltadis fûr daûr dal Premi San Simòn di Codroip, che par cheste edizion dal 2013 nol à viodût nissun vincidôr, a front di une partecipazion minime.
Di plui bandis, par dret o ledrôs, o ai sintût clamâ dentri ancje la nestre Ostarie, insuazade inte cussì nomenade "scriture digjitâl" (come se scrivi al fos difarent se si lu fâs sul web). Si che duncje, mi sint di dâ cualchi parê su la cuistion, viodût di dentri la mê piçule esperience inte narative furlane. In particolâr, par cui che al volès meti adun un struc dal dibatit, al pues cjapâ come riferiment l'articul di Tolazzi sul Messagjero Venit dal 29/10, lis rispuestis rivadis la dì dopo, chest articul su Eurofurlan, lis opinions di William Cisilino e Paolo Patui, e la cuintri rispueste di Tolazzi.
Ce dî?
Al par strani, tant par scomençâ, che cuant che un Premi Leterari - che al è un concors, une gare - al viodi partecipâ dome cuatri di lôr, si meti sot judizi la lenghe doprade, invezit che il sburt a partecipâ. Al sarès come se, come che al capitât al Premi Bancarella chest an, dulà che al à vint un libri ogjetivamentri imperfet (par no dî brut), si discutès su lis mancjancis e la decadence de lenghe taliane (insome, si veve pur simpri scomençât cuntun ciert Ernest).
Ma schercino?
L'assiome "Pôcs scritôrs furlans che a partecipin al concors = la lenghe furlan e à fastidis" mi somee un tantin ridicul, sedi par la afermazion che al puarte indenant, sedi par la claretât de sô seconde part.
Visintsi che o stin cjacarant di une lenghe che non ven insegnade a scuele, di un popul par la plui part no alfabetizât e che, par chest motîf, al fornìs pôcjissims letôrs e pocjis oparis leteraris di podê lei. E jessint che chescj, struche struche, a son i ingredients di fonde de recipe par tirâ sù un scritôr… o varessin za dite vonde, di chest presunt "tradiment de lenghe furlane".
Cui ajal tradît cui? Mi domandi.
Cun di plui, meti sot judizi la cualitât di chei cuatri autôrs, rivant a concludi che no 'nd è nissun che al merete di vinci, poben, ancje chi, a cjalâ il nivel talian dai scritôrs e dai romançs produzûts, mi somee che o sin dentri in plen inte situazion taliane. "Zero su cuatri" al è un numâr just e plausibil par un paîs dulà che 'nd è plui scritôrs che letôrs, che al incorone Volo come paron des venditis e dulà che une des frasis plui frecuentis, cuant che un si jeve ben a matine, e je "Ho deciso di scrivere un libro".
Ven a stâi che, fin chi, talian o furlan che al sedi, la lenghe doprade e ven tocjade une vore pôc de abilitât di fâ sù e gjestî un romanç. Il prin a jessi curât, duncje, al è forsit il Premi San Simòn che, al va dit, al à plui di cualchi motîf par jessi stât cussì pôc calcolât in chest 2013.
Anzit, par viodile di un altri cjanton, il no jessi sigûrs dal davuelziment dal Premi al varès di vê slontanât propit i miôr scritôrs, o almancul, chei che a son cussients che un bon romanç no si invente i cuatri e cuatri vot, ma al è il risultât di mês di preparazion e agns spindûts a scrivi une vore e lei une vorone. Ma ancje chest, al è indipendent de lenghe doprade.
Su cheste fonde mi devente une vore fastidiose la declarazion di Garlini, che al vierç disint di savê pôc e nuie de situazion de narative furlane, ma al va indenant ipotizant la muart de lenghe. Ancje jo, in efiets, cu la me piçule cognossince de leterature in tagalog, o sai za che e je une lenghe zombi. E inmò plui odiose la scoretece gjornalistiche che intal titul e pant dome chestis peraulis, rivadis però dopo une schirie di testemoneancis parsore la vivarositât de lenghe furlane, soredut in rêt, e no in ultin ator da lis contis curtis. A mi, insome, no son tant lis peraulis butadis cussì, a la lizere e un pôc mâl ripuardadis dal gjornâl, a fâmi pôre, ma mi spaurìs di plui la tesi di Simone De Cia, che cun dâts e criteri al pant un doman no tant lunc, pe marilenghe, ancje se al dâ ancje plui di cualchi midisine.
Ma nô di Contecurte cemût jentrino, in dut chest?
Forsit no jentrin propit. O miôr, forsit a jentrin intune minorizazion de conte curte che e je de editorie nazionâl, e no locâl. Jenfri lis sieltis che di sigûr a àn sbassât la partecipazion al Premi San Simòn e je ancje chê di vê gjavât, di cualchi an in ca, la pussibilitât di presentâ contis curtis. Il favor par il romanç al pues forsit lâ ben intun contest dulâ che i scritôrs potenziâi a son tancj, par che se il mâr al è vast, prin o dopo si cjate il pes preseât (si lei Marchetta); ma cuant che no je cussì tu riscjis di restâ a sec, come che al è capitât.
E a podarès capî une sielte cussì seletive, su la forme leterarie, se si vès voie di rignovî une tradizion di une lenghe fate di romançs, ma... il furlan? Puppo, Marchet, Meni Ucel, la Marpillero, la Percude e tancj altris mi par che a stedìn a li a dî il contrari, o se no altri a dî che la tradizion de contis curtis furlanis e je vive e sane, e no podarès jessi difarent par une lenghe come la nestre, che e rive a rindi ben cu la semplicitât e che e je siore di peraulis e espressions "icastichis", par dîle a la Calvino.
Lassant in bande i discors su la muart de lenghe - cualsisei pierdite definitive di cualsisei robe e je simpri negative - si varès di scomençâ a viodi il doman naratîf in funzion dal vuê lenghistic.
La minorizazion del lenghe furlane ae puartât a une carence di letôrs par la fature che a fasin?
Benon! La conte curte e je plui facile di frontâ e à pues puartâ parfin a insegnâle, la lenghe, oltre che a gjoldile.
I scritôrs furlans no sono bogns (ni plui ni mancul di ducj i esordients, par gno cont) di scrivi un romanç mertevul di chel non?
Bon! Ma chei talians lu sono? E in ogni câs, sticìn a scrivi contis, che a son stadis sedi palestre, sedi alenament par ducj chei che a àn scomençât a produzi narative.
La leteradure furlane ise carente di romançs che a puedin dâ il vie a une tradizion narative di puartâ indenant?
Pôc mal! In cierts Paîs, soredut di lâ dal oceani, la conte curte al è gjenar sorestant, preseât e sostignût, cun tradizion e leterature. Parcè no podino sielzile ancje nô par il furlan, in cuintritendence cu la editorie taliane?
Il romanç al restial formât di fonde de leteradure e uniche espression "alte" par valorizâ une lenghe?
Ma dulà! No saltino fûr di un premi Nobel dât a une scritore che di romançs no 'nd à scrit mai nissun? E no vivino intune suaze dulà che i timps, di vite e di leture, si son scurtâts une vore?
Il furlan, par sô nature melodiche e storiche, e je lenghe une vore adate a vinci l'incuintri di boxe inmaneât cun il letôr par KO, pluitost che ai ponts (robant une definizion di Cortazàr).
Ancje parcè, la plui part des citazions di chescj dîs mi pâr che a cognossin une vore pôc la nestre Ostarie - che in dì di vuê, insiemit cu la Comugne, Marchetta e cu lis jessudis de Kappa vu, mi pâr dâ font al panorame leterari de narative furlane curte e un tichinin vivarose.
Parcè no la cognossin?
Sedi in ben, sedi in mancul ben.
Forsit no si rindin cont che in cheste Ostarie i problemis de lenghe a saltin fûr come dapardut, jessint che il plui zovin dai contecurtârs atîfs o ai pôre di jessi jo, che soi aromai tôr i 40 agns.
Forsit cualchidun nol capìs che - al baste dâ un cuc ae varietât des nestris contis e des traduzions - il furlan al è dut fûr che une lenghe cence potenziâl espressîf, jessint che al rive a "contâ" ogni zenâr leterari e ogni nivel.
Forsit no san che daûr dal lavôr di publicazion sul blog al è un piçul "servizi" di corezion di grafie e lessic, cence dal cuâl, forsit, il blog al sarès za muart.
Forsit no àn viodût che daûr di une schirie in aparince numerose di contecurtârs, la plui part a son passâts in ostarie cence plui tornâ, e che chei in ativitât a restin pôcjis unitâts.
Forsit no san che ae fin, la gjestion di cumò e je ta lis mans (o su la schene, secont che la cjalais di dentri o di fûr) di une persone sole (l'Ostîr), judât a periodis di cualchi colaboradôr, che si fâs dut di rive jù e par il (grant) plasê di fâlu.
Forsit no si son inacuarts che, ancje ta lis robis plui semplicis (un "condividi" su facebook, par dî une) il blog nol ven cuasi mai sostignût (nancje dai stes contecurtâr, eh), cun risultât che ae fin de zornade la sô visibilitât intal ambient dal web e reste une vore circoscrite e sierade.
E dopo dut chest discors, propit cirint di fâ cjapâ cussience ae nestre lenghe minorizade di vê une comunance cuntun gjenar minorizât come la narative curte, us lassi cuntune anticipazion, de cuâl, par cumò, no us dîs nuie altri.
Mandi a ducj, il vuestri Ostîr Raffaele
Etichetis: Franco Marchetta, Lenghe Furlane, Ostîr, Partidis di Discors, Raffaele Serafini
venerdì 22 novembre 2013
Maciste
La vecje Nene, vedue di tancj agns, e viveve di bessole. Sô fie e steve a Udin e e vignive a cjatâle une volte al mês, juste dopo tirade la pension. Cussì i gramolave ogni volte un 50 euros, ... sâtu, pa la benzine... e la Nêne a ju dave vulintîr, tratantsi di vjodile.
La Nene e veve une gjate che une dì i veve fat cjatâ cuatri gjatuts, un plui ninin di chel altri. Pôcs dîs dopo però, chê mari snaturade e jere scjampade di cjase, forsit par lâ daûr a cualchi gjatat. Ven a stâi che trê dai gjatuts a muerin e al campe dome chel plui fuart. Al jere propit biel e la Nene lu tire sù a pan e lat. Al ven sù tant ben e al è tant grues che lu batie Maciste, in ricuart di un cine che e veve viodût di zovine.
Poben, Maciste al è une vore mugnestri e al stâ simpri tai pîts di Nene, fintremai che une volte jê si inçopede intor di lui e e finìs lungje distirade, cence però rompisi nuie.
Lôr doi si fasevin companie e a lavin une vore dacuardi. Se lu pierdeve di voli, la Nene lu clamave e lui al rivave di corse, sgnaulant.
Une dì, a buinore, la Nene a cîr il gjat. Lu clame e lu cîr dapardut, ma Maciste no si fâs viodi.
Simpri plui preocupade e côr su la strade nazionâl, che e jere li dongje e a incrose une dal paîs, che e passave in biciclete.
- Nêne, isal il to gjat chel là?
A Nêne i ven un colp. I va dongje e lu viôt, dut sfracheat come une fertaie. I ven un grop tal cuel e e rive a dî sôl une peraule - cudumar -, po si zire e dondolant, par vie dal femore che i dûl, e torne a cjase, vaint.
E mûr il mês dopo.
A disin di crepecûr.
La Nene e veve une gjate che une dì i veve fat cjatâ cuatri gjatuts, un plui ninin di chel altri. Pôcs dîs dopo però, chê mari snaturade e jere scjampade di cjase, forsit par lâ daûr a cualchi gjatat. Ven a stâi che trê dai gjatuts a muerin e al campe dome chel plui fuart. Al jere propit biel e la Nene lu tire sù a pan e lat. Al ven sù tant ben e al è tant grues che lu batie Maciste, in ricuart di un cine che e veve viodût di zovine.
Poben, Maciste al è une vore mugnestri e al stâ simpri tai pîts di Nene, fintremai che une volte jê si inçopede intor di lui e e finìs lungje distirade, cence però rompisi nuie.
Lôr doi si fasevin companie e a lavin une vore dacuardi. Se lu pierdeve di voli, la Nene lu clamave e lui al rivave di corse, sgnaulant.
Une dì, a buinore, la Nene a cîr il gjat. Lu clame e lu cîr dapardut, ma Maciste no si fâs viodi.
Simpri plui preocupade e côr su la strade nazionâl, che e jere li dongje e a incrose une dal paîs, che e passave in biciclete.
- Nêne, isal il to gjat chel là?
A Nêne i ven un colp. I va dongje e lu viôt, dut sfracheat come une fertaie. I ven un grop tal cuel e e rive a dî sôl une peraule - cudumar -, po si zire e dondolant, par vie dal femore che i dûl, e torne a cjase, vaint.
E mûr il mês dopo.
A disin di crepecûr.
di Pauli Jacuss
Etichetis: Contis, Gjenar romantic, Pauli Jacuss
mercoledì 20 novembre 2013
bon dal dut
Dartigne, afresc inte glesie dal borc di Clama
la puritât ti deve fastidi / parcè che tu savevis ce tant impûrs che o sin / cuant che misturìn i siums di ogni vilie. / e ce tant che nus pese intelet e judizi, / e il metisi in forsit
(“Cotidianas” 1978, Mario Benedetti, Uruguay, 1920-2009)
***
ma al è sporc, il purcit! al rime te cragne, al gjolt tal pantan. i ruspis istès e san che di lui « no si bute vie nuie » (e disin cussì ancje chei di citât, aghegole intai voi). ma si cjate des talpis come chês dal demoni! cualchi religjon e rive fin a proibî di nudrîsi parie. no la nestre, in sens gjeografic, che su chel cont e à cjolt sù liendis antighis, voltantlis in favôr di orele. e di rendite. da rest e veve fat cussì ancje cu la fieste dal Sol Invictus benzà celebrade il vincj e cinc di Dicembar: i à cambiât dome non.
ve alore rivâ dal Egjit un om in vene di sant: Antoni di non. ma no chel di Padue: chel altri, l’abat numar un. lu cjatìn ca mo là, tor pal mont [1] . lui al cjate un purcit clopadiç: lu vuarìs. e chel i va simpri daûr. ancje il fi dal re al sta par murî. al vuaris ancje lui e la innomine e côr [2]. in chei timps al coreve inmò plui il fûc dal Infier (vuê clamât herpes zoster): une malatie de piel fate di un fonc stabilît intes farinis. il sant om al fonde une comunitât di munics par curà chei malâts, cul saìn. cussì chel fûc al ven batiât di sant’Antoni. e lui al merete il dirit di tirâ sù purcits: libars di zirâ tal paîs. une fasse tor de panze e une campanele tor dal cuel: nudrîs dai vilans (a gratis: il vot par mil di chê volte). e vuai a fâur dal mâl. lui invezit, puaret, al è tentât dal diaul [3] cun aspiet di feminis dispetoradis. e chel Toni al ten dûr, maraveant une schirie di lôr che an piturât di ogni bande chê brute soference [4]. par fortune, la femine vuê no je plui segnacul di pecjât: tantis voltis nome di beade, apaiant, perdizion. benedete!
secont i scuelâts di bande confessionâl, la imbinade sant/purcit e vûl dî sotanance dal mâl ae fede. secont chei altris, e resurîs figuris di cults vielis, cuant che al puest dal purcit al jere un cenglâr.
da rest a Dartigne, inte glesie dal borc di Clama, si viôt un afresc, cu la figure di un purcit biel pelôs, cun tante di fasse. Ben! al è deventât segnacul de sagre clamade Purcit in Staiareche la fieste e scomenci …
il cjalçumit
al è inmò dut scûr cuant che al rive l’Ivan cui curtis inte sporte. lu spietin biei pronts cule aghe bolint e la baIe di stranc. la bestie e talpete slungjant i soi vuics fin tal cîl e sot tiere. tal seglot e finis, intun scjas plen di sanc, la sô vite spadade.
nissun al à dûl dal so murî zovin, a doi dîs di dizun [5] che tache la fieste e al è ce mangjâ di cjolisi la voie. par vuê. e proviste dilunc dal Invier. mule dolçute, salam di cicinis, luianie e muset par cuinçâ la broade. po salam e persut, saìn e pestât, la cope e l’ardiel. di bande la medole, par onzi i stracuei. i fruts no an padin par chê novitât: di podè mangjâ vonde, savint che e ven une volte ogni tant. cussì chel dì al reste in ponte di lenghe, fintremai l’an cu ven.
tant che un vescul vignût di lontan a sintî se savessin dutrine, a chei mûi ur domande cuâl sedial stât plui il dì biel de lôr vite... (si capis che al voleve dî chel, che bielzà ducj a vevin passât, de lôr comunion). ma nissun no si olse a vierzi il bec in conferme.
po un Celòt dut sigûr al rispuint che je stade chê dì che jù a cjase e an copât il purcit. no la mighe ridût chel bon pari pastôr: lui nol à mai savût ce che fos une fan.
benedet il purcit.
e la purcite ?
e cambie sens dispès [6].
« cjapâ la purcite » par dî un rimiedi tentât par nuie.
«fâ la purcite » invezit e jere (ancje) une strambetât par comunicâ, cence gazetin. cuant che doi, morôs o maridâts, a decidevin di molâle li, i amîs lu pandevin al mont. di gnot: lassant jù une striche, cun cjalcine e pinel. su la strade: fra cjase di lui e di jê. o contrari. rimarcant su lis colpis di une o chel altri, secont il parê di une bande o chê altre. setemanis di peteçs.
dal Passadôr
__________________________
[1] secont un scrit dal cuart secul di sant Atanasi, ampliât po di sant Jaroni.
[2] Aymar Falco, Antoniae Historiae, 1534.
[3] secont la conte dal secul decim tierç, fate di Jacum di Varagine, inte opare Liende di Aur.
[4] come Hieronymus Bosch, Matthias Grünewald, David Teniers el Zovin, Bernardo Parentino, Odilon Redon, Paul Cézanne, Max Ernst, Salvador Dalì. e ancjemò tancj, tancj altris
[5] dâi di mangjâ, in chê prospetive, al sarès stât un straçâ.
[6] viôt ancje divignî: http://contecurtegnove.blogspot.it/2013/07/divigni-1-di-la-di-daruin-2.html
Etichetis: Contis, Gjenar ironic, Gjenar romantic, Gjenar storic, Passadôr
lunedì 18 novembre 2013
L'orloi di gno nono Cico - Ardît in vuere
La storie dal orloi di gno nono ae cuvierte di un ciert valôr, che lui nol disdegnave di fâ presint a nô fruts sot il morâr, tal curtîl in Istât o te stale a fâ file tes lungjis gnots di Unvier.
Dilunc la vuere dal cuindis, un dì, il sorestant al comant al dà ordin di saltâ fûr de trincee e frontâ il nemì a baionete: i nestris a àn la piês e tal tornâ indaûr tancj a restin ferîts a mieze strade, cence contâ chei muarts.
Il nono, tornât a cjapâ la sô posizion in trincee, al viôt che in bande di lui nol è plui Formentini, il so amì di buine famee che i passave simpri il veri de sgnape. Al cuche jenfri lis dôs trinceis e tal mieç di chê masanade lu viôt par tiere, cul braç alçât che al clame jutori. Podês dome crodi gno nono, segnât di chê viste, dongje la pôre di pierdi il veri dê sgnape. Cence pensâ parsore al salte fûr da buse come il jeur, al cjape Formentin e lu strissine in trincee.
Sclops e mitraieis a fasevin un pestefruç ma, merit il santut de Madone des Graciis che al veve intor, il plomp al è lât dut sù pai stecs. Al ven dongje il cjapitani sorestant e al tache a dî di dut, ma gno nono, cu la calme che lu à simpri compagnât al dîs: “Siôr cjapitani sa no jeri jo, cui salvavie il veri da sgnape?!”.
Finide la vuere, Formentin da Toscane al ven in Friûl di pueste par cjatâlu e, dopo trê dîs di cjoche tes cinc ostariis dal paisut i regale un orloi: casse d’aur, cjadene d’aur, cu lis oris ae romane, speris grandis, che si podeve viodilis ancje cu la cjoche intor, e su la gjestre dal cuadri un cerclut cun ator ator i minûts e une sperute che e zirave su di lôr.
Podês dome crodi la contentece di gno nono: e rivave disore i nûi. Formentin, dopo vêi insegnât a lei la ore, al torne inte sô Toscane.
Il nono si consee cu la none cemût plaçâ chest orloi, a tignîlu ta sachete al sarès stât straçât , “No lu viodin!”, se no che al decît di puartâlu in tal sachetetin dal gjilè, cu la cjadene in biele mostre che si pee a çampe e la gjachete disbotonade… Ma gjachete e gjilè no son, cussì la none e recupere chê pocje di piece restade da manteline militâr, sbusade e tarmade, tirant fûr un gjilè cu la sachete no trop grande, in mût che si podi viodilu. Di chê altre bande une asule par fermâ la cjadene tal so traviersament.
Istât o Unvier, gno nono, al jere simpri cul gjilè, par tignì l’orloi sot soreli. E ta chei agns i Unviers a fasevin il lôr lavôr, come che diu ur comandave, ancje trente sot zero, e gno nono cence gjachete, ma duri no si cedi, no par nie al veve fat vuere tal bataion dai ardîts!
Formentin i veve insegnât a lei le ore riferintsi a chê che à di vignî, cussì invezit di undis e un cuart, al diseve dodis mancul trê cuarts. Al diseve che al jere un auguri a vivi il timp di dopo garantînlu in chel di cumò: une cjosse filosofâl al pari de tace mieze plene o mieze vueide.
Ma la cuistion si faseve complicade, tant che la int dal borc e domandave in continuazion la ore a Cico, ancje parcè il muini si smenteave di tirâ sù i claps di cuintripês che a devin fuarce al orloi de tor, fasint pierdi la spere e il batût sul timp. Cussì Cico dentri e fûr, dentri e fûr chê civole, dant oris ae int ancje a suste scjamâde e orloi fer, fintremai che al à capît di dâle come une volte: “Ce ore ise Cico?” e lui: “Ae ore di molzi”, “Ae ore di cene”, “Ae ore di lâ a durmî”, e vie indenant.
Cussì Cico, al veve podût parâsi dai mancul trente grâts dal Unvier, metintsi la gjachete di seconde man disore idal gjilè percè che Formentin i mandave ogni tant dongje altri vestiari, no smenteant il veri da sgnape.
Ancje il muini al veve capît la impuartance da ore, tirant sù plui di spes su la tor i claps che a davin fuarce al orloi, di mût che la int e podès capî in chês speris, o pôc o trop, de zornade dentri il timp indulà che a jerin.
E la civole di Cico, pensionade in vetrine a fâ biele mostre di sè a ricuart di une vite salvade.
Vuê chê vetrine ae chi cun me, cun dentri l’orloi dal nono ,e cuant che lu cjali, mi ven di ridi, ma une lagrime mi spie che o soi daûr a vaî.
di Luciano Marinig
Scrit il 04_11_2013 a ricuart
Scrit il 04_11_2013 a ricuart
di ducj chei che a no son plui tornâts
Etichetis: Contis, Gjenar romantic, Gjenar storic, Luciano Marinig
Iscriviti a: Coments al post (Atom)


c: text/html

text:
mercoledì 19 ottobre 2011
LA MUSICHE
8 coments:
-
-
Tu disis: "ma al spicave tal tango e massime tango argjentin". O volevi diti che il tango a le nassût in Argjentine e duncje a le dome argjentin!
- 20/10/11, 10:17
-
-
Tu disis: "ma al spicave tal tango e massime tango argjentin". O volevi diti che il tango a le nassût in Argjentine e duncje a le dome argjentin!
- 20/10/11, 10:17
-
-
Ivano compliments, bielis lis contis. Ma soredut biele la idee, di mantignî vîfs i ricuarts di tancj personaçs dai nestris paîs. Che cul timp a saressin lâts pierdûts.
- 20/10/11, 16:29
- gelostellato ha detto...
-
Anonim, forsit mi sa che tu ti sês dismenteât dal Tango flamenco, che a nol à nuie a ce viodi cun chel argjentin e mi pâr, a dî il vêr, che al sedi di divignince diferente e plui antîc.
Daspô tu âs reson che chel argjentin al è plui cognossût e tancj no san che nol è l'unic, ma reste che 'nd è ancje altris ;)
- 21/10/11, 10:48
-
-
Gelo@, dut il rispiet, ma il Tango flamenco a la dome il non in comun di chel argjentin e di fat no la nui a ce viodi cul tango. Il prin duncje a le diferent in dut. E alore se o fevelin di "tango classic" o crôt che o vin di fâ riferiment dome al Tango argjentin.
- 23/10/11, 14:04
- Contecurte ha detto...
-
Nissun probleme, Maurizio, mi veve dome incuriosît il fat parcè che o jeri fresc di lezion teoriche di tango dulà che al somee che tango flamenco e argjentin a sedin fîs dal stess bal tribâl (ma je dome une ipotesi) di adiriture cualchi secul prime, cuntune evoluzion in rumba, un, e in ce chel di Baires che altri.
Comunque si faseve par cjacarà, jessint la storie dal focus naratîf dal Tumblar, pos jessi benissim che lui al pensàs che 'nt fossin plui tangos ;)
Mandi!
- 23/10/11, 17:12
-
-
Nancje de bande mê non di je problemis. Il tango al reste un bal che al sburte fûr une espressivitât di sintiments tra i plui biei e complets. Chei che pein dôs personis tal zuc da l'amôr in tal sens plui complet dal tarmin, in cuant i balarins a somein, cjapats come ca son, une persone sole! Maurizio Di Fant
- 24/10/11, 12:47
- gelostellato ha detto...
-
Vere, in efiets, anzit... cumò che tu mi fasis pensâ... ma da sono ladis dutis lis nestri contecurtaris passionadis di Tango!
nus àn bandonât :(
- 24/10/11, 13:26

robotstxt: allowed

filter: keep


text:
ponedeljek, 14. januar 2008
une impinion di un turist / mnenje turista
I viaçs in machine a costin simpri di plui, cence i cuatri ruedis no si pues - almancul ca di nô fûr in campagne, dulà che a son a disposizion in totâl doi bus un di buinore che al puarte i cuatri fruts a scuele e un di daspomisdì che al puarte i fruts in cjase.
Di chê altre bande, o la int e je plui siore di me o (o jo o soi plui puar..) o i viaçs in machine a costin masse pôc, ognidun al va in machine ancje par fâ doi metris passant di un negozi a chel altri.
Ca di nô in Basse Austrie o paìn par un liter diesel 1,18 -1,22 euro, in Slovenie al coste mancul, in Italie e in Gjermanie al coste ancjemò di plui, plui di 1,30, e a restin ancjemò mil robis di paiâ.
Ca di nô tal cussìclamât paîs di bicicletis (no lis dopre nissun fûr che la frutarie) secont la propagande (cumò si cjatìn tal mieç de campagne eletorâl), la machine e reste l’unic mût di movisi di une bande a chê altre, al mancje il timp par fâ doi o forsit trê pas a pît, e lu àn semplicementri dismenteât.
Il rimiedi plui vieri e naturâl cuintri il stress al è lâ a pît, parcè che lant a pît tu tu sês costret di fâ nuie.
Il campion de Europe al è la Italie, cu la medaie di aur rivuardant il numar di machinis, ma ancje rivuardant il smog (fum).
Magari cussì no ancje tal biel Friûl, al sud di Glemone, Udin, viers Cividât, viers il mâr o viers Pordenon, soredut tes stradis viers Mestre e Vignesie dut un mâr di machinis. Chel istès in Slovenie a Bled, tal gno biel paîs, lungjis codis di machinis tal centri di Bled, in biciclete a Bled tu tu cjatis in pericul di muart. Cumò di cent agns indaûr chenti - a Bled - si curavin malatiis polmonaris.
Stradis plen di machinis e camions tal mieç dai cjamps e braidis.
Cence machine no si pues, la benzine e je za masse cjare, al reste dome di lâ a voltis a pît, ma se o lait finalmentri a pît, badait ben!
Lu sai, o soi stât masse pôc timp in Friûl par dî alc sul seri, ma la mê e je une impinion di un “turist” vignint in Friûl, in machine, però cul gasoli de Slovenie.
mnenje turista
Vožnja z avtom je dražja in dražja, brez štirikolesnega prijatelja ne gre, vsaj tu zunaj na deželi, ko imaš na voljo vsega dva avtobusa, enega zjutraj, ki pelje otroke v šolo, drugega pa popoldne, ki otroke pripelje spet nazaj domov.
Ali imajo ljudje preveč/več denarja (ali ga imam jaz premalo) ali je avto še preveč poceni,
za vsak meter se sede za volan, prestavlja avto od ene trgovine do druge, do vrtca, šole pa nazaj.
V Avstriji je zdaj liter nafte/dizla tam okoli 1,18 -1,22 evra, v Sloveniji je za kakih 15 centov ceneje, v Italiji in Nemčiji preko 1,30, potem pa je še tisoč drugih stvari za plačati.
V naši deželi koles (ki jih razen mularije noben ne uporablja več) ostaja avto edino prevozno sredstvo, ni časa za sprehanje, navadna hoja je iz mode, s palicami ali kaj podobnega to mogoče.
Iz lastnih izkušenj, pešačenje recimo v službo je najboljši recept proti stresu, zdaj hodim s kolesom, to pa nima istega učinka.
Evropski prvak je Italija, zlato odličje po številu avtomobilov na prebivalca, spredaj so tudi pri onesnaženem zraku v mestih, z mestom Milano na čelu.
Žal je podobno tudi v lepi Furlaniji, južno od Gumina, Videm, proti Čedadu ali v smeri Gradeža, predvsem pa na cestah okoli Mestra in Benetkah je polno pločevine.
Tudi v Sloveniji je že dovolj tega, poglejmo samo na Bled, v kolonah vse stoji in to sredi Bleda, za bicikliranje tu ni prostora, pred stotimi leti so tu še s čistim zrakom zdravili ljudje.
Brez avta ne gre, to smo že ugotovili, gorivo je že itak predrago, ostane samo, da gremo vseeno kdaj pa kdaj peš, po pa glej, da te kdo ne zgazi!
Vem, da sem bil premalo časa v Furlaniji, da bi dal kako resno oceno, dajem pač mnenje kot to vidi sleherni turist, ki prihaja večinoma z avtom, po možnosti s slovenskim gorivom v tanku.
3 komentarji:
- Jaio pravi ...
-
O crôt ch'al sedi dapardut compagn. In Lussemburc, dulà ch'o voi cuant ch'o passi dongje, dome par lâ a fâ il plen parcé ch'a coste 15 di mancul, e an chê di meti lis bicicletis a disposizion di chei che vuelin.Come che an fat a Parigji. Naturalmenti, nuie da viodi cun Amsterdam o cui paîs fiamingos ma o crôt che cun ce ch'al é daûr a meti sù il Bush, achi di pôc, al costarà talmenti cjâr di fâ il plen, ch'a si bandonarà la machine.
- torek, 15 januar, 2008
-
-
Il model dal comprâ cu lis ruedis, di consumadôrs motorizâts al è daûr a finî cu la crisi dal sisteme auto. Ma al varà lis sôs ultimis sodisfazions soredut tai paîs che no àn provât chês comoditâts, o pensi a la Cine, o tai sacs sociâi che prin no podevin gjoldilis: vecjos, imigrâts. In Friûl o vin la densitât di machinis plui alte de Europe: 65 autos par 100 abitants.Ma e je daûr a rivâ ancje cualchi sconfite, no par sielte. Si continuin a fâ stradis e tarondis ma in tancj puescj il trafic al è nome tes oris di ponte: ven a stâi che chês stradis no coventavin.
O ai la fiducie che o stin sveantsi e si inacuarzarìn che vin di gambiâ costumance.
- sreda, 16 januar, 2008
- Janez Erat pravi ...
-
o soi dacuardi che si varès di gambiâ costumance
par un Friûl cun mancul machinis,
p.e. telelavôr
ca di nô scuasit dute la citât e lavore a Viene
50-60 km ogni dì
,
bicicletis a disposizion, ma forsit grazie a Bush2 ..
o Clinton2 o
- sreda, 16 januar, 2008


text:
Tant timp, e miôr subit no fevelâ di universitât parcè che a saressin plui che altris blestemis.... ca mi coventaran 20 agns par rivâ in somp.... anyway, cambìn gjenar, e provin cu lis recensions, tant par no savê ce fâ. chê altre setemane mi soi scoltât un pôc Suns-Antologjie de musiche furlane vol1
, cun dute la musiche furlane fin al 98. Nol è che sedi cussì espert di musiche furlane, parcè che no je mainstream
, par cui tu âs di cirile tu e se no tu restarâs a Dario Zampa e pôc altri. Jo par dî la veretât o'nd ai cualchi disc, dlh posse, un di aldo rossi bielut vinçût doi agns fa su cun chei dal faf, dek ill ceesa (il miôr secont me, grant biel disc, gjenar+lenga) cjot lì di ROF, inzirli, cjatât fûr ancje chel par câs lì di ROF (pecjât che no ai i tescj, parcè che o capissi pôc e nuie) e vonde. ah no ancje un di un pâr di agns fa dai beâtles. par cui de musiche fin al 98 no cognossi nuie. e a son robis bielis. Mi son plasudis:
track 2, la mê preferide, test bielon
track 4, bielute
track 5, gran biel ritmi
track 9, biele base e biel test
track 6 diviarse, e furlan "me"
il disc al è ben fat, cuntun librut cun ducj i tescj... il probleme al è che dopo cjatâ altre robe al è dificil... su internet al è 0, anzi no si cjatin su utub a vonde videos di maieron, che al è brâf, mertarès plui atenzion... ma par esempli dai povolar ensemble nol è nuie. e spes al è dificil propi cjatâ i discs, parcè che magari a son finûts, e no ju ristampin, e si torne simpri lì. par esempli cirivi timp fa un libri par furlan, ma no si lu cjate di nissune bande. par cui no tu rivis a vignî fûr... mah let's go back to studying....


text:
Il consei
di aministrazion di EiTB, la radiotelevision publiche de Comunitât
Autonome Basche, al à decidût i indreçaments gjenerâi de sô
programazion pe prossime stagjon. Tra lis novitâts plui impuartantis
si varà un aument de presince de lenghe basche dentri de sô ufierte
radiofoniche, ma soredut televisive. Cun di fat, di une bande si
pense di slargjâ in maniere progressive e naturâl i spazis dal
euskara dentri de programazion di ETB2, Radio Euskadi e Radio Vitoria
là che il spagnûl al è plui presint, e di chê altre bande cul
svilup di dîs oris in dì di gnove programazion par basc vie pal
tart dopodimisdì e di sere sul canâl ETB1. Tra lis novitâts di
chest Autun si varà po il lanç de cjadene ETBHD in alte definizion.
Font:
El País, 24/07/13


text:
Il prin
luncmetraç di finzion par breton al è stât proietât ai 23 di
Otubar a Parîs prime di tacâ un cicli di proiezions intune trentine
di salis cinematografichis de Bretagne a cjaval tra Novembar e
Dicembar. Si trate di “Lann Vras” de regjiste Soazig Daniellou,
cognossude massime pai siei lavôrs intal cjamp dai documentaris. Il
film al è za stât proietât sul canâl televisîf France 3 e,
cundut dal orari abuinorîf de sô emission, al è stât viodût di
60 mil personis.
Font:
Agence Bretagne Presse, 25/10/13


text:
Ducj i
grups rapresentâts intal Parlament de Galizie – PPdeG, PSdeG, AGE
e BNG – a àn fate buine une mozion che e impegne il guvier de
comunitât autonome a promovi la lenghe galiziane a nivel european.
Tra lis azions di podê meti in vore, i grups parlamentârs galizians
a proponin une campagne in difese des lenghis minorizadis tant che
patrimoni comun e element di costruzion de citadinance europeane, e
une colaborazion cu la rapresentance dal guvier spagnûl intal
Parlament european par che si permeti l’ûs dal galizian intal
concors Euroscola.
Font:
Galicia Hoxe, 22/10/13


text:
Ma sì, jessint che o ai voltât par furlan ancje chest libri, che o cjatais a chi, li dal gno mostri sul comodin
, ce mâl isal se us met la traduzion, no sedi mai che cualchidun lu cjôl e al à voie di leilu ai fruts par furlan, o anche dome di contalu. A ogni tocut de storie a corispuindin dôs pagjinis, e la traduzion no je precise, ma modificade in funzion de leture. Ve chi, leieit di Ciccio Purcit che al à di nuviçâsi doman!
Intal cîl limpit da la foreste si jevin une biele dî dai segnâi di fum! Ce volarano mai dî chei segnâi?
E parcè i purcits de foreste a son deventâts dut tun colp ducj contents? Il messaç al diseve:
"Ciccio Purcit doman si spose
Mande un invît a ducj i amîs
Par celebrâ la zornade festose
Mangjâ e bevi di no restâ vîfs!"
E alore la dì dopo i purcits, ducj cjamâts di regâi e mangjative. Si presentin al apontament.
"Cetante int!" E ducj cussì ninins e dîs Codute Riçotute, la nuvice, al so murôs
Però… al è un piçul particolâr che al stone e nol va nuie ben par une fieste di gnocis.
I purcits…. A pucin! A pucin une vore, come… come purcits!
E alore ce al fasial Ciccio Purcit?
Al va dongje ai invidâts e i dîs: "No stêt rabiâsi, ma o scugni propite fâus un pocje di pulizie!"
E nancje dite cussì, al cjape il tubo da la aghe dal zardin, e cence mateâ se i purcits a rugnin o protestin ju lave ducj, di cjâf a pîts!
Codute Riçotute e jere une vore contente di viodi i siei ospits lavâts e netâts
E a dîs che cumò sì che e jere ore di lâ a vistisi, ma…
Ciccio Purcit al reste di stuc! Nol veve mica pensât ai vistîts!
Ma par furtune al jere un purcit plen di snait e al dîs: "Nuie pôre! Mi rangji jo!"
E dopo un moment al salte fûr de stale cuntune cariole plene di… colors!
"Sa ju fasìn di bessôi, i vistîts!" al busine "a colps di pinel!"
E cussì ducj a àn vût il vistît che a volevin vê, e par di plui, cusît su misure!
La tonache dal plevan no jere strente su la panze, il vistît da la nuvice al steve intor come un vuant,
l'orloi nol coventave nancje cjamâlu e i botons no si discusivin mai.
I purcits a jerin ducj contentons e orgoliôs, al mancjave dome il cjapiel di meti sul cjâf dal nuviç
"Nuie pôre, mi rangji jo" e cussì Ciccio Purcit a svuede un baratul di colôr, lu rabalte, lu piture di neri e sa lu met sul cjâf!
Dopo al cjape sù un maç di rosis e lu met sul cjâf di Codute Riçotute, propite tal mieç des orelis,
cumò a son ducj pronts, e si metin tal grun par fâsi une fotografie, ma cuntune machine vere, mica piturade!
Codute e Ciccio Purcit si sposin sot di un morâl, ma a son cussì contents, ma cussì contents,
che dut ator i pâr che nol sedi nuie. E dopo di chel ducj a tachin a cjantâ la cjançon dai purcits:
O sin dome purcits, e chist lu si sa - E vivìn la nestre vite, cirint la felicitât
Dopo la fieste ducj i purcits a van in taule, a mangjâ, parcè che a son ducj plens di fan
E cualchidun al mangje cussì tant che i vistîts a tachin a sbregasi, intor di chês panzis che a deventin simpri plui gruesis. E pûr nissun si interessave di vê il vistît sbregât, al bastave divertîsi!
E alore la orchestre e tache a sunâ e i nuviçs a tachin a balâ, saltant sul prât. E a balavin une vore ma une vore ben. A someave che no vessin mai di fermâsi, e tant a balin che no si inacuarzin da lis nulis neris che a rivin di lontan
Dut tun colp al rive un temporâl! Aghe che e vignive jù di ogni bande, bagnant ducj i invidâts.
A cirin di lâ a parâsi, ma la ploie e je plui svelte e i cancele ducj i vistîts!
Lis golarinis, lis colanis di perlis, lis braghessis, i ocjai, lis scarpis… dut scancelât dae ploie, parfin il cjapiel di Ciccio Purcit. Ma cuant che al ferme di plovi, e ducj a jerin disperâts, Ciccio Purcit al dîs: "vonde frignâ! Sicome o sin za bagnâts, cjapinsi sù e nin ducj a fâ il bagn tal lagut" e cussì vie, ducj a butâsi e rodolâsi tal pantan, contents come paschis. Une zornade bielissime. Fintremai che sot sere ducj i purcits, stracs ma contents, a saludin i nuviçs che a tornin inte stale.
E il jet al jere di paie, ma Ciccio Purtit i disegne, parsore dal mûr, un bielissim baldachin.
Cussì, lui e la nuvice, a podin durmî come siôrs intant che la di fûr, la orchestre, e sune la cjançon dal purcit.


text:
domenica 18 novembre 2012
Lis pignatutis par Udinese e Parme
pignatutis, insome.
Brkic.2/5
Une siore parade su Amauri, par il rest, si capìs che al è una vore gjenerôs, jessint che al sta fasint di dut par dâi un pôc di spazi a Padelli... forsit e sarès ore di provâ...
Basta. 4/5
Spiegade finalmentri la origjine dal so non. Di tant che al cor a duc i aversaris i ven dome di disi "Basta correre... basta!"
Il miôr insiemit a Totò.
Di Natale 4,5/5
Un che al fâs un gôl cussì al pues za dî vonde. Invest al faseve parfin pressing. Al à dât une vore di balis, di ca e di là... Pardabon une partide di qualitât e quatitât... pecjât che nol vedi un che i dedi une bale juste par metilu un cuintri un...
Pasquale. 3/5
Ducj a cjararan ben di Pasquale, ma par gno cont, vuê, nol è stât cuissà ce... anzit, su chê fasse al veve di fâ di plui, jessint che al zuiave cuintri i muarts. Ae fin, just il cambio. No 'nt veve plui.
Coda. 2/5
Su doi goi cussì, un centrâl al à simpri un pocje di colpe. Posizion, la clamin, ma Coda nol è Baresi e bisugne perdonâlu. Da rest il fûr zûc lu veve clamât just, ma Domizzi al cjalave une frice in curve e no si è inacuart. Però il passaç di testa a brkic par daûr al è un mieç suicidi.
Domizzi 2/5
Al fâs la capele dal secont gôl, va ben. ma nol à fat une biele partide.
La veretât e je che lui, dal trio Danilo Benatia, al è l'anel de fuarce, ma cun mancul tecniche. Cun in bande Coda e Angella nol pues e nol podarès cumbinâle. Anzit, plui che altri, àn cumbine!
Angella 2.5/5
No mi sint di butâi la crôs intor, parcè che de difese al è stât il miôr. però... in un cuintri un, no si pues fâsi fâ fûr in chê maniere. al pues deventâ miôr... dai.
Badu 3/5
Jo dîs che al à fat une biele partide. Come conteniment al à zuiât une vore ben. Al à dât dut ce che al veve e forsit al jere lui che al leve cambiât, ae fin. In costruzion, però, une su dôs la piert, e in serie A no si pues... Lazzari al è une altre robe, par cumò
Maicosuel 3/5
Al cor tant. Tantissim. Un pâr di voltis si è cjatât parfin in aree, no si sa a fa cè. Al faseve il centricampist lassant totò cence riferiments, tal prin timp. Miôr dopo, e par un pêl nol segnave. Al à ancjemò di imparâ une vore, ma il zuiadôr al è. Podopo, cumò come cumò, a mi da plui afidament lui che no Ranegie, Fabbrini o Barreto. Al pues dome fâ miôr-
Pereyra 3/5
A fin partide al è cuet. cuetissim. Al à corût come un mat, e al à di imparà a no fâlu. Se al gjestis miôr i timps, e al sfrutas miôr il dribling (vuê nol à imbrocade une) al sarès une roture di coions par ogni scuadre, cussì al da juste un pôc di fastidi.
Allan 3,5/5
Al è chel che al puarte vie plui blestemis de bocje di Guidolin, cuant che al drible inte nestre tre cuarts, ma al va dit che al è chel che al à fat nassi il prin gôl e che al à corût come un sfolmenât par dut il campo. brâf e brâf.
par il rest, Ranegie, Armero e Faraoni no si sa nancje se a son jentrâts o mancul. e tai trê cambios, vuê, si è decidude la partide.
Scrit di gelo stellato a lis 21:08 0 salvadis che a vevin alc ce dî Etichetis: Pignatis de Udinese
Il strisson par Udinese - Parme
Su la partide al è miôr dî nuie, nancje alè Udin, si no mi deferissin, mi dan la multe e mi tirin cualchi bastonade par daûr e ce sajo jo, miôr no riscjâ.
Scrit di gelo stellato a lis 11:15 0 salvadis che a vevin alc ce dî Etichetis: cartei da l'Udinese
venerdì 9 novembre 2012
Lis pignatis curtis di Udinese - Young boys
Si che duncje, l'Udin al à rivât a pierdi cuntune scuadre che si clame come un grup di rappers di cespletiscjis o pampalune e jo no ai plui che tant voie di stâ a tornâ a pensâ ae partide di îr, e alore... fasìn instes lis pignatis dai zuiadôrs, ma in curt curt curt.
Brkic- Un gno alenadôr di tancj agns indaûr mi insegnave che se il portîr al cjape gôl su punizion al è brâf il zuiadôr, ma se lu cjape sul sô pâl, e je simpri colpe sô. Se tu vûs pues dâi il to numar di telefonin.
Basta - Chest zuiadôr al covente par insegna la matematiche: 1 Basta = 4 Willians; 1 Basta = 3 Armero; 1 Basta = 2 Danilo; 1 Basta = 1.5 Pereyra o Lazzari e vie indenant. Se o vessin 2-3 come lui a podaressin zuiâ in 8.
Armero - Si impegne, sì. Al cor ancje, sì. Ma si domandiji une robe sole: fâ i cros come un cristian. Lui, îr di sere, il miôr che i è vignût al à copât un colomp.
Di Natale - Il rigôr si pues falâ, no podin lâ simpri dentri, ma boiacane... inutil platâ che al à segnât dome par che i à cjapât mâl e che la travierse no je sfighe, ma smicje... che e mancje.
Pereyra - al jere strac, nol pressave e nol difindeve come che al fâs di solit. Però al è l'unic in grât di saltâ l'om e inventâ alc. Al è ancjemò sierât tal spoliatoio a domandâsi per che Guidolin lu à gjavât.
Fabbrini - cuant che si cjape une bote si à dî sta par tiere a vaî, ma dome se si sta vincint, no cuant che si piert. Lu diseve simpri il gno vieli mister... domandiji il numar a Brkic, va.
Danilo - "Mister posso giocare a centrocampo?" al devi vê domandât. "Mah... almancul li tu fasis mancul dams e se a tirin di plui lontan no segnin" al devi vê pensât tai spoliatoios Guidolin. Purtrop nol jere cussì-
Coda-Domizzi - al è une vore dificil tignî sù une difese in doi, soredut cuant che nol è il centrocampo e chei altris a son fuarts. Di fat, no rivin.
Lazzari - nol à zuiât ben, al à sbaliât une vore di passâcs e al varès podût tirâ un pâr di voltis di plui cence copâ altris colomps. Però "no pos migo fâ dut jo!" al devi vê pensât, e in efiets...
Willians - anche cun lui si impare la matematica. 10 + 1 = 10, o pûr un gol di vantaç par chei altris.
Ranegie - Si impegne il dopli di Basta, cu la metât dal risultât. Par che al segni al somee che a vedin di costruî la puarte ator dal balon che al tire.
Faraoni - Ah, ma parcé, isal entrât?
Bon, dite chest, al va dit che o vin pierdût cuntune scuadre fuarte, che a fasevin zirâ la bale come che i pareve, che par une volte il Guido al à fat capelis (vin fat l'un a un? Ma putanemiserie, torne tire indaûr Danilo in difese e tignin cussì, par un moment!) e che vin vût ancje un biel pocje di sfighe, par che forsit in plui moments la partide a sarès podude cambiâ. No mi sint di dî nuie, invezit, sul impegno, che le àn metude dute, ducj, par dute la partide... purtrop no si vinç dome cu la voie...
Scrit di gelo stellato a lis 17:56 0 salvadis che a vevin alc ce dî Etichetis: Pignatis de Udinese
giovedì 8 novembre 2012
Il cartel par Udinese - young Boys
Ogni tant, come îr sere, tu ti domandis parcè che tu âs di fâ i strissons pe partide.
tu rivis strac, tu staressis miôr a poiâti sul divano o lâ a durmî
e invezit tu ti metis a scrivi,
a comprâ penarei, gomis, cartelons,
a pierdi timp a piturâ, in doi, e soredut a pensâ.
Podopo tu vâs al stadio e tu la cjapis tal cûl, come îr, che si è tirât in puarte 20 voltis e segnâts dome doi goi e che, soredut, chei altris a jerin miôr.
Plui fuarts, plui brâfs, plui fortunâts.
E tu ti domandis ancje par cè tignî chest blog, che l'unic coion che al è rivât achi a lei il post al à rivât dome a meti la crosute su "tu podevis fâ miôr"
e tu, ce âstu fat, mi vignarès di domandâi.
E cussì, pene che o ai un moment di timp chês crosutis lis gjavarâi, cussì come che a laressin gjavâts chei che la uniche robe che a san fâ e je criticâ e platâsi, come tancj che îr, mi pâr, no jerin al stadio a cjapâ frêt.
Scrit di gelo stellato a lis 17:59 0 salvadis che a vevin alc ce dî Etichetis: cartei da l'Udinese
sabato 3 novembre 2012
Taulis e ombrenis
Oh, alore, un post curt curt par dîus che chei dal comun di Udin, o cui par lôr, a àn scoltât la siore pozzo.
E cuntune vore di prontece ve chi che a son saltadis fûr lis taulis intal parc Moretti!
Wow!
In numar, par cumò, di dôs, a son stâts dîs e dîs a misurâ, tamesâ, mateâ, par viodi dulâ metilis, e ce no ti àn pensât?
Lis taulis a coventin par che la int si senti li, ven a stâi che bisugne metilis inte ombrene!
Ven a stâi sot di un morâl... e difat, (no chê altre, che e je in plen soreli) ma viodêt ce ben che a àn sielt il puest par metile, cheste taule. Propite sot de ombrene dai morâi...
Sì, pecjât che chescj doi morâi a fasaràn ombrene su cheste taule plui o mancul tal 2027, ma insome, no vin di jessi choosy, cheste Istât si sintarìn in plen soreli a fâsi vignî la meningjite e o sarìn ducj plui contents :)
Scrit di gelo stellato a lis 11:34 0 salvadis che a vevin alc ce dî Etichetis: salvadeadis
giovedì 1 novembre 2012
Il strisson par Udinese - Catania
Vevi lavorât cussì tant, par chêst cartel in teme di gnot di ognissants, che dopo vê slungjade la gnot par fâ ancje la coce o ai decidût di no lâ al stadio. E mi displaseve par i miei, jessint che al à plovût par dute la partdide, ancje parcè che dopo jessi stâts in doi, (o ai obleât la murose a judami) par piturà il lôf e frankenstein mi displaseve viodi il cartel slavaçât de aghe.
E la robe si jere metude ancje piês, parcè che jo soi lât tal jet convint che l'udin al ves pierdût, e invezit, o ai scuviert dal telefonin prin di durmì, che al veve paregjât.
Jessint che, cun dute che ploie di îr no crôt che vedin fat la fotografie al strisson, alore us met cheste e us met ancje la foto de coce... un dai doi, îr, al à puartât fortune!
Scrit di gelo stellato a lis 11:32 0 salvadis che a vevin alc ce dî Etichetis: cartei da l'Udinese
Iscriviti a: Post (Atom)


text:
E jere une volte une frutine che si clamave Lussie, che e viveve intune massarie clamede Little Town. E jere une brave frute, ma e pierdeve simpri i siei façolets!
Une dì Lussie e rive inte arie vaint, oh, cemût che e vaive!
“O ai pierdût il gno façoletut! Trê façolets e un grumâl! Tu ju âstu viodûts, Micio Soriano?”, e domande al gjat. Ma il gjat a va indevant a lecâsi lis çatis blancjis.
Alore Lussie lu domande a une gjaline puntinade: “Sally Gjaline, âstu mica cjatât i miei façolets?” Ma la gjaline puntinade e cor ator par il granâr clocjant: “Jo cocococor, jo cocococor, jo cocococor!”
Alore Lussie lu domande a Robin Gjal che al polsave suntune ramascje. Ma chel la cjale cuntun voli sôl, un voli neri e slusint, e al svuale vie di là de cjarande. Lussie si rimpine su la cjarande e e cjale viers la culine daûr di Little Town, une culine che e va sù, sù fin dentri des nulis, cussì che al somee che no vedi la ponte!
E une vore adalt, parsore la culine, i pâr di viodi da lis maglis blancjis sparniçadis pe jerbe. Lussie si rimpine sù par la culine plui svelte che e pues, cu lis sôs gjambis fuartis; e cor par un troi di rive sù simpri plui adalt, fintremai che Little Town no je propit sot di jê: se a ves tirât un clap, al sarès colât juste dentri di un cjamin!
A un ciert pont e rive a une font, che e salte fûr e e bronde di un flanc de culine.
Cualchidun al à poiât suntun clap un piçul recipient, ma za la aghe e colave fûr parcè che il recipient nol jere plui grant di un puarteûs! E dulà che il savalon sul troi al jere bagnât si olmavin lis improntis di cualchidun che al veve di sei une vore picinin.
Lussie e cor e e cor. Il troi al leve a finîle da pît di une piere grandonone. Achì la jerbe e jere basse e verde e da lis gjambis di felce a jerin i paluts par un stendidôr, che al veve come cuardis lescule intorteade; al jere un grumut di picjots... ma picjât neancje un façolet!
Al jere però alc altri: une puarte, propit inte piere, e dentri cualchidun al cjantave:
“blanc come un zi, oh! Picet e picetuts, oh! Lissie un pôc, scjalde un pôc! E nancje une maglute oh!”
Lussie e tuche une, dôs voltis, la cjançon si ferme e une vôs spauride e domande: “Cui è?”
Lussie e vierç la puarte e savêso ce che e cjate dentri de culine? Une cusine dute lustre, cul pedrât sul paviment e i trâfs di len – propite come une cusine normâl di campagne.
Dome che chi il sofit al jere cussì bas che il cjâf di Lussie cuasi lu tocjave; cun di plui pignatis e padielis a jerin propite picininis, come dut il rest.
Al jere un bon odôr di blancjarie sopressade, e in pîts daûr de taule, cun in man un fier di stirâ, une siorute cracagnote e robuste e fissave Lussie cun curiositât. La cotule, di tele stampade, e jere ravaiade, e parsore de sotvieste a riis e jere ingropât un larc grumâl. Il nâs neri di chel strani personaç al nasave, sniff, sniff, e i voi a cimiavin, blinc, blinc, e di sot la cufiute, tal puest dai riçots a vignivin fûr... SPIÇOTS!
“Cui sêstu?” e domande Lussie, “âstu viodût i miei façolets?”
La besteute e fâs une riverince: “Oh, sì, se tu permetis! Il gno non al è Siore Cjatedut e, se tu permetis, o soi bune di lavâ e inamidâ ae perfezion!” E par fâ viodi e cjape alc dal cestin de blancjarie e lu met su la tele par sopressâ.
“Ce robe ise? Isal mica il gno façolet ?”
“Oh, no, se tu permetis al è il gjilè ros di Robin Gjal!” E dopo vêlu sopressât e pleât lu met in bande. Dopo e cjôl da stendidôr alc altri.
“Ma no isal il gno grumâl, chel?” e domande Lussie.
"O no, se tu permetis, e je la tavaie a cuadris di Jenny Favite, cjale cemût che e je maglate di vin di ribes! Dificil di parâ vie!” e dîs la Siore Cjatedut.
Il nâs de Siore Cjatedut al va indevant a nasâ, sniff, sniff, e i voi a cimiâ, blinc, blinc.
E cjape un altri fier cjalt dal fûc. “Ve lu chi un dai miei façolet!” e esclame Lussie “e chi al è il gno grumalut!”
La Siore Cjatedut lu sopresse, e passe parsore des pleis e e met adun il picet.
“Oh, ma al è pardabon ninin!” e esclame Lussie.
“E ce sono chês lungjis robis zalis cui dêts, come i guants?”
“Oh, al è un pâr di cjalcis di Sally Gjaline, cjale cemût che e à ridot i talons a fuarca di raspâ pa la arie! Ca di pôc e larà ator discolce!” e dîs la Siore Cjatedut.
“Cjale chi, al è un altri dai miei façolets... ma nol è gno! Al è ros!”
“Sigûr che a nol è to! Al è di di Mari Cunine e al puçave di cevole in maniere teribile! O ai scugnût lavâlu in bande, ma la puce no va vie!”
“Chi però al è un altri dai miei, ma ce sono chestis robutis blancjis?”
“A son lis manecis di Micio Soriano, ma o ai dome di sopressâlis: lui lis lave di bessôl”
“Ve chi che al è chel altri dai miei façolets!” e esclame Lussie. “e ce stâstu metint a bagn inte terine dal amit?”
“A son lis petorinis di Tom Surisin: se tu savessis trop che al tichignôs!” e rispuint la Siore Cjatedut.
“Ma cumò o ai finît di sopressâ. Voi a meti a cjapâ aiar i vistîts. [...] E a picje vistîts di ducj i tipos e dutis lis misuris: lis gjachetis scuris dai surisins, il gjilè neri di velût, une gjache cu la code rosse cence plui la code che e jere di Nutkin Sghirat, un gjachete blu di Pieri Cunin che e jere vignude piçule, une cotule che e jere lade pierdude dentri dute chê blancjarie e... a la fin il cestin al è vueit!
Podopo la Siore Cjatedut e fâs il tè – une tace par jê e une par Lussie. Si sentin dongje dal fûc suntune bancjute e si cjalin. La man che la Siore Cjatedut e e dopre par tignî sù la cjicare e je une vore scure e scridelide a fuarce di lavâ, e straviers la cotule e la cufiute a vegnin fûr des spinis, tant che Lussie e si tire in bande.
Cuant che a àn bevût a impachetin i vistîts e i façolets di Lussie a vegnin pleâts e metûts dentri tal grumâl e pontâts cuntune spile d’arint. A cuvierzin il fûc cu la torbe, a jessin, a sierin la puarte e a platin la clâf sot dal soiâr.
E Lussie e la Siore Cjatedut a talpinin jà pe culine cun i lôr vistîts involuçâts. Dilunc la strade lis bestiis a vegnin fûr des plantis di pueste par cjatâsi cun lôr; il prins a son Pieri Cunin e Beniamin Cunin, e jê i da i lôr vistîts nets. Ce contents che a jerin ducj.
Cussì cuant che a rivin a la fin da la culine, a restin dome i vistîts di Lussie. Lussie si rimpine su la cjarande cul voluç in man e dopo si zire par dî buinegnot ae Siore che e lave, ma... la Siore no je restade li a spietà ringraciaments o che e paiàs il cont!
E coreve, coreve, coreve sù pe culine, ma dulà jerino lâts la cufiute e la cotule e il sialet e la sotviest... e cemût che e jere deventade piçule e scure e plene di spinis!
LA SIORE CJATEDUT E JERE... UN RIÇ!
Conte cjolte di Beatrix Potter, 1905


text:
Il
Consei de Cornualie al è daûr a svilupâ un plan che al ponte a
promovi la lenghe proprie e a sburtâ il so ûs. Il cornic, lenghe
celtiche imparintade cul galês, al è calcolât tant che prime
lenghe di uns 300 personis, o sei mancul dal un par cent de
popolazion, ma al è fevelât di cualchi miâr di lôr e il so atrat
al va dilunc a cressi. Il plan pe lenghe corniche, che la sô
discussion intal Consei e je in program ai 4 di Novembar, al vûl
duncje infuartî chest procès e ufrî plui ocasions ae int par
viodile scrite, par sintîle e par doprâle. Tra lis novitâts
previodudis si fevele ancje di sburtâ ducj i dipendents des
aministrazions publichis locâls a imparâ e a doprâ almancul
cualchi frase par cornic in maniere di tacâ a rindi la lenghe une
presince cuotidiane, ancje se limitade, e a infuartî il leam che
operadôrs publics e citadins a àn cu la identitât specifiche de
Cornualie.
Font:
The Guardian,
07/10/15


text:
Sì, i eletrons a son i unics a vivi ta cheste megalopoli. Se si pues disi che a vivedin…
I circuits eletrics a son lis stradis pes piçulis particulis (no di glesie ma subatomichis).
O sieri il tapon, comedant l’argagn mi sint bulo.
No soi plui piçul ma grant. O met vie la lint di ingrandiment e i struments di precision. La radio cumò e funzione e o saludi chei silos e chei palaçs a riis dulà che a albierghin i eletrons: valvulis, condensatôrs e altris circuits…
O sintonizi l’imprest: UIU UAU UIU UAU UIU UAU a fasin lis ondis. Ondis OM.
La sbarete e passe par Casablanca, Praha 1, Praha 2 e si ferme su
KALUNDBORG
I ABBA a cjantin une cjançon bielonone.
La vecje none le sint e e pense che lis fantatis che a cjantin a sedin in pereson dentri te scjatolete!
“Torne a vierzi il tapon, Denis, e mole lis fantatis!”


text:
Galizie: imprescj linguistics gnûfs pal galizian
Une societât galiziane ative intal cjamp de produzion di software e à presentât un dizionari informatic galizian – spagnûl – portughês metût adun in colaborazion cu lis Universitâts dal paîs. Il program al à une base di 12 mil peraulis, al pues jessi personalizât daûr des dibisugnis di cui che lu dopre e al à un codiç viert, disponibil par ducj. In plui dai rapuarts culturâi e linguistics, la Galizie e je la prime comunitât dal stât spagnûl par volum di impuartazions dal Portugal. L’imprest informatic al à duncje chê di judâ a incressi inmò di plui i rapuarts cun chest paîs, ma ancje cul Brasîl e cun chês altris ex coloniis portughesis.
Intant la segretarie gjenerâl pe politiche linguistiche dal guvier de Galizie e à sotscrit un acuardi cu la Federazion galiziane di bale tal zei (Fegaba) par sburtâ la presince de lenghe proprie de comunitât intes scuadris che indi fasin part. La federazion si impegnarà par che il galizian al sedi doprât te documentazion e tai materiâi des societâts membris, invezit il guvier al lavorarà par meti adun un vocabolari galizian di bale tal zei e par prontâ imprescj che a judin la presince de lenghe intai sîts internet des scuadris di basket galizianis.
Font: Galiza Hoxe, 04-05/06/08


text:
Ai
3 di Dicembar mieç miâr di fantats al à manifestât pes stradis di
Corti / Corte
in rispueste al apel de organizazion zovanîl corse Ghjuventù
Indipendentista. La iniziative e je stade inmaneade par denunciâ lis
politichis metudis in at des istituzions francesis cuintri de
Corsiche e lis manifestazions simpri plui marcadis di razisim
anticors che a rivin di une cierte part de societât francese. La
manifestazion si è davuelte pe plui part cence problemis, ma cuant
che e je rivade denant dai uficis de prefeture si àn vûts scuintris
violents jenfri zovins indipendentiscj e polizie.
Font:
Alta
Frequenza,
03/12/14


text:
Asturiis: ai 4 di Otubar gnove manifestazion pe uficialitât dal asturian
Il Conceyu Abiertu pola Oficialidá al à clamât dongje une gnove manifestazion par domandâ che l’asturian al sedi ricognossût tant che lenghe uficiâl intal gnûf Statût di autonomie des Asturiis. La iniziative si davuelzarà a Uviéu / Oviedo, la capitâl asturiane, ai 4 di Otubar e e varà tant che sproc “Cence uficialitât nol è Statût che al vali” (Ensin oficialidá nun hai Estatutu que valga). I organizadôrs a àn criticât a fuart la linie dai partîts spagnoliscj – PSOE e PP – che no vuelin uficializâ l’asturian. Cun cheste posizion – a disin – si condane a muart il patrimoni linguistic des Asturiis.
Font: Món Divers, 10/09/08


text:
Informatiche
La informatiche (peraule che ven di informazion e automatic) e jere al inizi la dissipline che e gjestive in automatic lis informazions par mieç di un calcoladôr. Daspò a son stadis creadis une vore di definizions, e forsit chê che va plui dongje ae realtât e je chê che definìs la informatiche come la sience che e bacile cun la conservazion, la elaborazion e la rapresentazion de informazions.
Tabele dai contignûts
Storie[cambie | modifiche il codiç]
Cjamps di aplicazion[cambie | modifiche il codiç]
Viôt ancje[cambie | modifiche il codiç]
Bibliografie[cambie | modifiche il codiç]
- Centri Interdipartimentâl di Ricercje su la Culture e la Lenghe dal Friûl (par cure dal), Dizionari talian-furlan di informatiche e gnovis tecnologjiis / Dizionario italiano-friulano di informatica e nuove tecnologie, Udin, Provincie di Udin, 2004.
Leams[cambie | modifiche il codiç]
Un esempli di lezion di Informatiche par furlan rincurade di Elio Varutti cui siei students dal Istitût Stringher di Udin [[1]]


text:
De Vichipedie, la enciclopedie libare dute in marilenghe.
La France e je un stât de Europe ocidentâl che e confine cun Belgjiche, Lussemburc, Gjermanie, Svuizare, Italie, Monaco, Andore e Spagne. E je un dai membris fondatôrs de Union Europeane. Oltri a la France metropolitane, a son part dal stât ancje i teritoris di oltri mâr come par esempli Guadalupe in Americhe e la Gnove Caledonie in Oceanie. Il non France al ven fûr de tribù gjermaniche dai Francs, che a ocuparin la regjon daspò de colade dal Imperi Roman.


text:
“Ljuba Toast Cricket Club” e lis storiis de band furlane simpri in vacance a Dresde
«O volevin meti dongje un disc cun tocs che a contassin di plui lis nestris storiis, une divierse di chê altre, e meti dongje de musicalitât blues di “No covente rabiâsi” altris suns».
Al è cussì che “Aldo Sbadiglio e la Famiglia Ananas in vacanza a Dresda”, il grup di legris musiciscj vincidôrs dal Premi Friûl 2013, nus conte cemût che al à pensât al gnûf disc, jessût a Setembar dal an passât cun la etichete di Musiche Furlane Fuarte: “Ljuba Toast Cricket Club”.
Dopo i concierts organizâts in diviersis localitâts dal Friûl e fûr Regjon come “Musiche di Sconfine” e “Art tal ort”, i musiciscj matarans a son za pronts par jessî cun altris tocs che come simpri a metint in sene tantis storiis.
L’ALBUM_«Il titul dal album “Ljuba Toast Cricket Club”, al è un disberdelenghe come il non dal grup, lu vin sielt parcè che ti reste di sigûr tal cjâf. Lis cjançons no àn confins e soredut a tabain dal nestri teritori».
Ducj i tocs a son nassûts in mût casuâl e ognidun al conte alc. Tacant dal prin toc, cui glaçûi tal supermarcjât, fin a partî par un viaç cun Aldo tal Friûl des diversitâts culturâi, lant a finîle a Milan e Udin, dulà che e regne violence e casse integrazion. E daspò Fabian Riz, guru spirituâl dal grup, al interprete “Sborfadôr”.
LA RESISTENCE DAI ZOVINS_Un altri toc al è “Levante”. «Al è un toc plen di resistence. La resistence cuotidiane dai zovins in dì di vuê. Cheste cjançon e je realizade in stîl folk cu las vôs dal “Coro popolare della resistenza” che o vin cognossut midiant dai amîs dal circul Misskappa di Udin». L’album al finìs cun “Živjeli S.p.A”, omazant ancjemò une volte chê che e je la nestre culture di condivision di plui lenghis. «Živjeli al è il toc che o doprìn par saludâ il public ai concierts, un mix perfet tra musiche balcaniche e vilote furlane: la misture perfete par cjalâ viers il futûr cun felicitât e positivitât».
FUTÛR_E pal futûr ce pensaiso? «Un gnûf album, un film, un documentari sul stîl “Quark”, un tour in dute Italie, anzi in dut il mont! Intant, a insumiâsi no si fâs pecjât!»
Lôr a son Paolo Drigo (vôs) - che al sarès chel „Aldo Sbadiglio” dal non -, Luca Politti e Gianni Travaglia (ghitare acustiche e côr), Michele Olivo (tastieris, armoniche e côr), Carin Marzaro (bas eletric) e Alberto Zenarolla (batarie e côr). ❚
Moira Pezzetta


text:
LA SANTE DAL MÊS. B. Eline de Valentinis
B. Eline de Valentinis, religjose
Memorie (Ai 23 di Avrîl)
Eline, nassude dal 1396 a Udin dai conts di Manià, e jere sposade cul cavalîr Antoni de Cavalcantibus, e e à metût al mont sîs fîs. Muart il so om dal 1441, e je restade ancjemò par un pôcs di agns inte sô cjase di Udin. E à dât il so non al tierç ordin romitan di Sant Augustin e, vivint cun dute la sô religjon in preiere e mortificazion, e je lade une vore indenant su la strade de imitazion di Crist. Tentade di pierdisi di spirt jenfri tantis tribulazions, cul jutori di Crist e à rivât a vincisi e a lusî tant che spieli di vite evangjeliche, fasintsi cognossi ancje pal don dai miracui. Daspò di une lungje malatie, e à fat une muart sante ai 23 di Avrîl dal 1458. I siei vues a son stâts metûts prime inte glesie di Sante Luzie, là che jê e leve par solit a preâ, e cumò a son sistemâts inte glesie metropolitane di Udin. ❚
Test gjavât fûr dal Messâl par furlan, di agns in spiete de aprovazion di bande de CEI (Conference Episcopâl Taliane).


text:
NO SON PERAULIS PAR VECJOS. «Tutorial»
_Mandi nono!
Mandi frute, ce fasistu cun chel bancâl? Âstu di fâ consegnis?
_No, nono: o stoi fasint un taulin pe terace.
E ce ti àno puartât cul bancâl, il len?
_No, o dopri propit il len dal bancâl. A usin cussì, vuê. A jerin ancje al Salon dal Mobil.
Sigûr: par movi i mobii vêrs, però, no par fâ taulins!
_Ma no, nono, ju fasin propit cui bancâi, cussì.
Ma il marangon no vevial un len miôr?
_O soi jo il marangon, nono! Lu fâs jo il taulin. O ai cjalât un tutorial su YouTube.
Intune tutubie? Par fuarce: no tu lu cjatis sigûr intune cjase di sest, un taulin fat cuntun bancâl.
_No une tutubie, nono! Un tutorial su YouTube. Al è un video che al spieghe cemût fâ une robe.
Spieghimi, spieghimi: invezit di fâti insegnâ di un marangon, tu cjalis un video?
_Sì, nono, sul computer. Tu cjatis tutorial cun video o fotos di dut ce che tu âs voie: par gucjâ, par piturâsi lis ongulis, par doprâ i programs dal computer…
Tu cjalis un video sul computer par savê cemût doprâ il computer? Biele cheste! Covential ancje un video par cjalâ i video?
_Sù mo, no sta a coionâmi: o dopri dispès i tutorial, jo. Par fâ di mangjâ, par decorâ lis tortis, par fâ l’ort… Chê altre dì che soi stade a gnocis, o ai cjalât un video pal sbelet e un pe petenadure.
Mancul mâl che o soi cence cjavei, che se mi tocjave cjalâ un tutorial tal computer ancje par petenâmi o jeri freât. Ce striaments.
_Ma i tutorial a son simpri stâts, nono. Dome che une volte no jerin sul computer, ma magari intun libri di istruzions.
Cumò che tu mi fasis pensâ, tô none tancj agns fa e veve cjolt un video di Jane Fonda par fâ gjinastiche e deventâ plui biele.
_Velu, nono: chel li al jere un tutorial in VHS.
Cjale, frute, se il to bancâl al somearà a un taulin come che tô none e someave a Jane Fonda, scoltimi me: ti conven lâ di un marangon. ❚
✒ Bete Di Spere


text:
Lis polemichis su la lenghe galiziane e i tentatîfs dal guvier autonomic (vuidât dal PP) di fâ pas indaûr intal cjamp de politiche linguistiche, a son un pidiment ancje pe incressite dal ûs dal galizian intes impresis locâls. Tai ultins agns la presince di cheste lenghe intal mont imprenditoriâl e jere cressude, ma la situazion di atac continuât aes politichis linguistichis puartadis indenant fin cumò e riscje di invertî cheste tindince. La denuncie e rive di Antón Lado, rapresentant de societât “Reverso”, specializade in servizis linguistics pes impresis. Cun di plui – al segnale Lado – al è ancje il probleme dai finanziaments publics pe normalizazion linguistiche intes aziendis, che a son blocâts zaromai di cinc agns.
Font: Vieiros Galiza Hoxe, 23/08/09


text:
Biochimiche
La biochimiche al è il studi dai procès chimics e di trasformazion intai organisims vivents. Si ocupe de struture e dal funzionament dai components des celulis come lis proteinis, i carboidrâts, i lipidis, i acits nucleics e altris moleculis che a si cjatin intes celulis. Si pues disi che al fâs part de biochimiche il studi di cualsisei reazion chimiche che a à a ce fâ cun enzims sedi naturâi che artificiâi.
A fasin part de biochimiche:
- La biologjie celulâr
- La gjenetiche
- La imunologjie
- La farmacologjie


text:
Le instalazion e je semplice baste la' sul sît dal Firefox e scjariâ al sgarfadôr.
Dopo le auto-instalazion si va sul sît dal Firefox furlan le che o podês scjarià al Language Pack che al volte ducj i menu in marilenghe.
Par cui cal use Mac OS X, al Language Pack lu si pues instalâ seguint cheste procedure :
Une volte scjariât al file, viarzeit Firefox e tal spacio le che di solit o scriveit al non dal sît scriveit :
about:config
Fracait Enter/Invio e tal spazi le che al dis Filtri/Filter/Filtro scriveit :
general.useragent.locale
Fracait su le uniche vôs che reste e si viarz une barconete le co scrivarês :
Fur-It
Sierait e ri-vierzêt al Firefox . Et voilà al Firefox al e' voltât par Furlan.


text:
Un grup
formât di rapresentants des organizazions impegnadis pe promozion de
lenghe basche, insegnants, gjornaliscj e scritôrs al à clamât
dongje une manifestazion pai 22 di Març a Iruñea / Pamplona par
rivendicâ il dirit a vivi ad in plen par euskara e par denunciâ i
atacs cuintri de lenghe che a rivin dal guvier de Navare. L’esecutîf
di diestre che al guvierne la comunitât, a disin i organizadôrs, al
trate cui che al fevele par basc tant che se al fos un forest, cundut
che l’euskara al sedi la lenghe proprie di cheste tiere, clamade
par antîc propit “lingua navarrorum”. Tra i ats cuintri de
lenghe baste ricuardâ la division de Navare in trê areis che e
impedìs a buine part de popolazion di gjoldi dai siei dirits
linguistics o la proibizion di acedi ae television publiche basche
sul digjitâl. Sul front dal insegnament intant, ai 25 di Fevrâr
organizazions a pro dal euskara e i sindacâts ELA, LAB e STEE-EILAS
a àn denunciât cuntune iniziative publiche la mancjance di ufierte
scolastiche par basc. Un esempli par ducj: a Iruñea su 18 scuelis de
infanzie dome dôs a son par euskara, pidimentant cussì ogni svilup
de lenghe inte capitâl de Navare.
Font:
Diario Vasco, 23/02/14; Noticias de Navarra, 26/02/14


text:
Ancje in
Serbie la Zornade internazionâl pe eliminazion des discriminazions
raziâls dai 21 di Març e je stade la ocasion par frontâ cheste
tematiche une vore di atualitât intal paîs balcanic. Cun di fat,
daûr dal ultin rapuart sul argoment, presentât propit ta chê
zornade, al ven fûr che a ricognossi che la cuistion e je une vore
penze al è il 60% de popolazion serbe. I dâts publicâts intal
rapuart a disin che la comunitât sintude plui lontane dai serps e je
chê albanese, i vegnin po daûr cravuats, bosgnacs e rom. E pûr,
inte vite di ogni dì, a son propit chescj ultins chei che si cjatin
a jessi vitimis dai episodis di violence e di discriminazion plui
fuarts. Un fat che al è stât ricuardât ancje de organizazion des
Feminis in neri che ai 21 di Març e à inmaneât une manifestazion a
Belgrât par dî di no a ogni forme di discriminazion.
Font:
Balkan Insight, 22/03/13


text:
Il
galizian, clâf pai tiei cumierçs cul mont. Al è chest il sproc
sielzût de aministrazion regjonâl de Galizie e de Federazion
galiziane dai distrets imprenditoriâi par une campagne che si propon
di sburtâ l’ûs de lenghe galiziane tra lis impresis che a lavorin
cul forest. Par vie de sô vicinance cul portughês, la cognossince e
l’ûs dal galizian a ufrissin un vantaç competitîf cuant che si
lavore su marcjâts tant che chel brasilian o chel angolan che a son
in cressite. Intal 2011 i paîs di lenghe portughese a rapresentavin
za il 20% dai 12 mil milions di euros di espuartazions des impresis
de Galizie, ma ancje cul jutori de lenghe la presince su chescj
marcjâts e podarès cressi ancjemò di plui.
Font:
Xunta de Galicia, 03/10/12


text:
Il guvier
galizian al à publicât il ripart des risorsis a disposizion dai
ents locâi pe promozion istituzionâl de lenghe proprie di cheste
comunitât autonome. Si trate di 400 mil euros che a saran dividûts
tra 138 aministrazions comunâls par mantignî o ativâ gnûfs
servizis linguistics di gjestî di bessolis o in maniere associade.
In dì di vuê i servizis linguistics comunâi za in vore a son 50,
une disine chei gnûfs che a vegnin ativâts cun chest finanziament.
Par chei comuns che no àn un servizi, i contribûts a van par
programs di promozion di ûs de lenghe sul teritori.
Font:
Xunta de Galicia, 10/05/13


text:
E cres la mobilitazion in difese de leç su la politiche linguistiche che il gnûf president dal guvier galizian, Alberto Núñez Feijoo, al à in progjet di cambiâ. A domandâ un incuintri urgjent cul president de Xunta par frontâ la cuestion, a son i membris de EDNL, o sei il coordenament galizian dai grups pe normalizazion e pal svilup linguistic. Si trate di une realtât che e met adun passe 400 grups che a operin intai centris educatîfs publics e privâts de Galizie. Si trate di sogjets in prime linie inte azion di politiche linguistiche e, duncje, a domandin di podê dî la lôr su la cuestion. La lôr preocupazion pal progjet di limitâ la leç fate buine inte legjislature stade e je stade pandude ancje par mieç di un manifest sotscrit di centenârs di grups di normalizazion.
Font: Galiza Hoxe, 20/04/09


text:
I
rapresentants des direzions gjenerâls pe politiche linguistiche, pe
educazion, pes financis e pe economie de Comunitât Valenziane a son
daûr a svilupâ lis misuris par premiâ la cualitât linguistiche
des ativitâts economichis dal teritori. Cul 2017 e jentrarà in vore
une marcje di cualitât dedicade ai servizis linguistics ufierts ai
clients, ma ancje al ûs des lenghis dentri de imprese e cui
dipendents. L’intindiment nol è dome chel di garantî un tratament
paritari pal castilian e pal catalan valenzian e un aument de
presince des lenghis forestis, ma ancje chel di fâ cressi lis
impresis in cualitât e in competitivitât. La strade mestre par
premiâ chestis aziendis e sarà chê di une riduzion de tassazion.
Font:
Levante,
08/02/16


text:
Intal 2009
l’UNESCO al veve declarade estinte la lenghe manx, la plui piçule
tra chês de famee goideliche, ven a dî chê che e cjape dentri
ancje il gaelic irlandês e chel scozês. La decision e veve però
discjadenât la reazion de popolazion de isule di Man là che a
fevelâ cheste lenghe a son plui di mil personis. A protestâ a jerin
stâts prin di dut i fruts e i professôrs de Bunscoill Gaelgagh, la
scuele primarie là che lis materiis a son insegnadis cuasi dutis par
manx. L’istitût al jere partît intal 2001 cun a pene nûf fruts e
cumò a ‘nt conte 60. L’interès par cheste lenghe al va dilunc a
cressi e ancje chei che a domandin di imparâle. La ultime iniziative
che e cîr di vignî incuintri a cheste domande e je une aplicazion
gratuite par smart phones e tablets che e je stade lançade propit ta
chestis zornadis. Si trate di une iniziative imbastide de Manx
Heritage Foundation che e previôt dîs sezions cun diviersis
ativitâts par imparâ la lenghe. Tai prossims sîs mês a saran
svilupadis altris sezions che a laran a completâ i contignûts de
aplicazion di maniere di permeti di imparâ a doprâ la lenghe par
fevelâ di cualsisei tematiche.
Font:
BBC, 19/11/12


text:
Vojvodine: fat bon de assemblee locâl il gnûf statût
La Assemblee de Vojvodine e à fat bon il gnûf statût de regjon là che, cundut che si à une maiorance serbe, si cjatin diviersis comunitâts minoritariis, a tacâ di chê ongjarese. Il test al à vût il vôt a pro di 89 dai 120 deputâts dal Parlament locâl. Cuintri dal statût gnûf a àn votât dome i membris dai partîts nazionaliscj serps che lu acusin di là plui innà di ce che e permet la Costituzion. Il test cumò al à di frontâ l’esam dal Parlament serp, ma si calcole che al varès di jessi fat bon dentri de fin dal an. Tra lis novitâts dal statût si cjate la trasformazion in guvier dal atuâl consei esecutîf de regjon e la pussibilitât di vierzi un ufici di rapresentance a Bruxelles.
Font: B92, 15/10/08; Món Divers, 16/10/08